**Ike & Tina Turner** bili su američki rock & roll i soul sastav, čiji su lideri bili tadašnji supružnici; Ike Turner i Tina Turner. 

Njihov sastav egzistirao je pod tim imenom, punih šesnaest godina, od 1960. do 1976. godine, i snimio veliki broj pjesama vrlo širokog raspona od; rock & rolla, soula, bluesa do funka. 

Ostat će upamćeni po svojim divljim nastupima, punim vatrenih plesnih točaka. Od pjesama će se pamtiti njihov prvi veliki hit **River Deep - Mountain High** i njihova izvedba hita - *Proud Mary*, za koju su dobili nagradu Grammy. *Ike & Tina Turner* su za svoj doprinos pop muzici, primljeni u Rock and Roll Hall of Fame 1991.

Historija sastava
-----------------

### Susret budućih zvijezda

**Ike Turner** počeo se baviti muzikom još od 1951 kada je sa svojim tadašnjim sastavom *The Kings of Rhythm* snimio blues singl ploču, *Rocket 88*, za koju se kasnije počelo govoriti da je zapravo prva rock and roll ploča koja je ikada snimljena. 

Sa druge strane tad šesnaestogodišnja **Anna Mae Bullock** preselila se iz gradića Nutbush iz Tennesseeja sa svojom majkom i sestrom u grad St. Louis - 1956.
Već iduće godine, Anna Mae je sa svojom sestrom postala čest posjetilac noćnih klubova St. Louisa. 
U jednom od tih klubova pao joj je u oči sastav Kings of Rhythm i njihov član gitarist Ike Turner. Kad su oni objavili audiciju za pratećeg pjevača-icu, Anna Mae je gotovo otela mikrofon suparnici i otpjevala *I Know You Love Me Baby* (pjesmu B.B. Kinga). Turneru se dopao glas Anne i ona je postala prateći vokal u sastavu, da bi vrlo brzo dogurala i do solista, kad je otpao muški pjevač na zakazanom snimanju njihove ploče *A Fool in Love*. Ona je u međuvremenu postala i Turnerova ljubavnica (u tom trenutku je bila u osmom mjesecu trudnoće). Ike se oduševio Annom, promjenio joj ime u Tina i dao joj svoje prezime Turner (iako je tad bio službeno u braku s drugom ženom), čak je promjenio i ime sastava u *The Ike & Tina Turner Revue*. U tadašnjem sastavu bile su i tri prateće pjevačice, kasnije nazvane "The Ikettes". Vremenom je sastav postao poznat pod imenom *The Ike & Tina Turner*, Tina je postala solo pjevačica, a Ike vođa sastava.

### Uspjeh

Nakon snimanja prve singl ploče, "A Fool in Love" (u zimu 1960. godine), sastav je postao poznat, a ploča je postala R&B hit. Popela se na 27. mjesto Billboardove liste.
Sljedeće godine uslijedio je uspjeh s pločom *It's Gonna Work Out Fine*, a treći uspjeh bio im je hit iz 1962. godine *Poor Fool* (popeo se na 39. mjesto). 
Kao sastav Ike&Tina Turner nisu bili baš izuzetno uspješni na top listama, ali su u međuvremenu postali ozbiljna koncertna atrakcija po Americi, istina samo za uži krug gledatelja koji su za njihove vatrene nastupe nekako saznali.

Onda je došla 1966 godina i suradnja s Phil Spectorom za čiju su kuću *Phillies label*, Ike&Tina snimili svoj najveći hit iz tog vremena **River Deep - Mountain High**. Kuriozum sa tog snimanja je da je Phil Spector dao 25 000 dolara Ikeu Turneru, da ovaj ne bude prisutan na snimanju ploče, već samo Tina. Spector je bio i producent te ploče, tako je njegov zvučni zid došao do punog izražaja kod snimanja - zapravo to je bio vrhunac njegovog producentskog rada. Pjesma nije postala hit u Americi, ali ju je prihvatio svijet, osobito Evropa i Britanija, gdje je se popela na 3# UK Singles Chart. Pjesma se osobito dopala Rolling Stonsima, tako da su oni odabrali *Ikea&Tinu* da im budu pedgrupa na njihovim uspješnim američkim turnejama 1966. - 1969..

Njihova izvedba pjesme *Proud Mary* (inače veliki hit sastava Creedence Clearwater Revival) iz 1971. godine postala je ujedno i njihov najveći hit. Za tu ploču dobili su nagradu Grammy 1972. godine za najbolju R&B interpretaciju.

### Raspad

Od 1975. počinje silazna putanja sastava. Tina se sve više počela okretati svojoj solo karijeri. Bez Ikea nastupala je u emisiji pjevačice Cher (*The Sonny & Cher Comedy Hour*), zatim u *Mike Douglas Showu*, pa zatim u filmu *Tommy*. Raspad je visio u zraku i navodno je samo sila sprečavala Tinu da napusti Ikea i sastav. Tina je konačno pobjegla od Ikea nakon teške svađe i tučnjave u hotelu u Dallasu (Texas) uoči nastupa sastava.

### Nakon raspada

Karijera Ika Turnera, nakon razlaza s Tinom krenula je vrtoglavo nizbrdo, ubrzo je uhapšen i optužen za posjedovanje droge. Nakon puštanja iz zatvora 1993. godine nastavio je karijeru kao blues muzičar, tako da je 2007. godine osvojio svojeg prvog Grammyja za album *Risin' With the Blues*. Nasuprot Ikeu, Tina je po raskidu ubrzo postala međunarodna zvijezda. Ike Turner je umro zbog predoziranja kokainom u dobi od 76. godina 12. decembra 2007. godine u svom domu u San Diegu.

Diskografija
------------

### Singl ploče

* "A Fool in Love" (1960.)
* "It's Gonna Work Out Fine" (1961.)
* "Poor Fool" (1962.)
* "I Can't Belive What You Say" (1964.)
* "River Deep - Mountain High" (1966.)
* "The Hunter" (1969.)
* "I Want to Take You Higher" (1970.)
* "Proud Mary" (1971.)
* "Nutbush City Limits" (1973.)
* "Baby Get It On" (1975.)

### Albumi

* *The Soul Of Ike And Tina Turner* (Sue, 1961.)
* *Dance With Ike And Tina Turner* (Sue, 1962.)
* *Dynamite* (Sue, 1963.)
* *Don't Play Me Cheap* (Sue, 1963.)
* *It's Gonna Work Out Fine* (Sue, 1963.)
* *Please, Please, Please* (Kent, 1964.)
* *The Soul Of Ike And Tina Turner* (Kent, 1964.)
* *The Ike And Tina Show Live* (Loma, 1965.)
* *Live! The Ike And Tina Turner Show* (Warner bros, 1965.)
* *River Deep, Mountain High* (London, 1966.)
* *Festival Of Live Performances* (Kent, 1967.)
* *So Fine* (Pompeii, 1968.)
* *In Person* (Minit, 1969.)
* *Cussin', Cryin' And Carrying On* (Pompeii, 1969.)
* *Get It Together!* (Pompeii, 1969.)
* *Outta Season* (Blue Thumb, 1969.)
* *In Person* (Minit, 1969.)
* *The Hunter* (Blue Thumb, 1969.)
* *Her Man, His Woman* (Capitol, 1969.)
* *Come Together* (Liberty, 1970.)
* *Workin' Together* (Liberty, 1970.)
* *Live In Paris* (Liberty, 1971.)
* *Live At Carnegie Hall - What You Hear Is What You Get* (United artists, 1971.)
* '*Nuff Said* (United Artists, 1971.)
* *Feel Good* (United Artists, 1972.)
* *Let Me Touch Your Mind* (United Artists, 1972.)
* *Nutbush City Limits* (United Artists, 1973.)
* *The world of ike & tina live!* (United Artist, 1973.)
* *Sweet Island Rhode Red* (United Artists, 1974.)
* *The gospel according to ike & tina* (United Artist, 1974.)
* *Delilah's Power* (United Artists, 1977.)
* *Airwaves* (United Artist, 1978.)

Izvori
------

1. 1 2   „*Ike and Tina Turner*" (engleski). Rock & Roll Hall of Fame. Pristupljeno 24. 10. 2012.

Vanjske veze
------------

***Ike & Tina Turner*** na Wikimedijinoj ostavi

* Rock & Roll Hall of Fame, stranice posvećene Iku & Tini Turner (`en`)